Wniuersis et singulis, quorum interest aut quomodolibet interesse poterit in futurum, nos Magnus, Dei gracia episcopus, et capitulum ecclesie Aboensis tenore presencium constare volumus euidenter nos a reuerendissimo in Christo patre domino Nicolao, eadem gracia archiepiscopo Vpsalensi, et eius venerabili capitulo leuasse et pro solucione plenaria acceptasse centum nobulos auri anglicani pleni ponderis, quos alias mutuauimus eidem capitulo pro expedicione negocij eleccionis reuerendissimi in Christo patris domini Olaui, quondam archiepiscopi Vpsalensis, quocirca de bona solucione grati et votiue contentati predicari reuerendissimum patrem dominum Nicolaum, Dei gracia archiepiscopum Vpsalensem, eiusque venerabile capitulum tenore presencium a debito huiusmodi quittamus et ab omni vlteriori inpeticione huius obtentu mutui liberas esse volumus et immunes. Jn cuius euidenciam secreta nostra presentibus sunt appensa. Datum Abo anno Domini millesimo quadringentesi quadragesimo quinto, commemoracionis beati Pauli.